
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΟΤΟ _ Αρ. Φύλλου 254 

11 Δεκεμβρίου 1995 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 438 
Γενική Διεύθυνση Εξοπλισμών του Υπουργείου Εθνικής 

Άμυνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 21 παρ. 2 του Ν. 2292/95 
«Οργάνωση και λειτουργία Υπουργείου Εθνικής Άμυνας, 
διοίκηση και έλεγχος των Ενόπλων Δυνάμεων και άλλες 
διατάξεις» (ΦΕΚΑ - 35). 

β. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη επιβάρυνση σε βά¬ 
ρος του κρατικού προϋπολογισμού. 

γ. Την με αριθμό 605/95 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Άμυνας, αποφασίζουμε: 

Άρθρο 1 

Οργάνωση - Υπαγωγή 

1. Η Γ ενική Διεύθυνση Εξοπλισμών (ΓΔΕ) είναι υπηρε¬ 
σία του Υπουργείου Εθνικής Άμυνας αρμόδια για την αμυ¬ 
ντική βιομηχανία, έρευνα και τεχνολογία, κωδικοποίηση 
και τυποποίηση, αντισταθμιστικά ωφελήματα, υλοποίηση 
εξοπλιστικών προγραμμάτων κυρίου υλικού καθώς και τον 
συντονισμό προμηθειών υπολοίπου υλικού των Κλάδων 
των Ενόπλων Δυνάμεων. 

2. Η Γ ΔΕ, της οποίας προΐσταται ο Γενικός Διευθυντής, 
υπάγεται στον Υπουργό Εθνικής Άμυνας, και είναι οργα¬ 
νωμένη σε διευθύνσεις, τμήματα και γραφεία. 

3.0 προϋπολογισμός της ΓΔΕ αποτελεί ιδιαίτερο τμήμα 
του προϋπολογισμού του Υπουργείου Εθνικής Άμυνας. Η 
ΓΔΕ υποστηρίζεται για διοικητική μέριμνα, προσωπικό, 
ασφάλεια και επικοινωνίες από τη Μονάδα Υποστήριξης. 

Άρθρο 2 
Διάρθρωση 

1. Η ΓΔΕ αποτελείται από: 

α. Το Γ ενικό Διευθυντή. 

β. Τον Αναπληρωτή Γ ενικό Διευθυντή. 

γ. Τη Διεύθυνση Προγραμμάτων Εξοπλισμών (ΔΠΕ). 


δ. Τη Διεύθυνση Αμυντικής Βιομηχανίας (ΔΑΒ). 

ε. Τη Διεύθυνση Προμηθειών Υπόλοιπου Υλικού 
(ΔΠΜΥΥ). 

στ. Τη Διεύθυνση Τεχνολογικής Έρευνας και Ανάπτυ¬ 
ξης (ΔΤΕΑ). 

ζ. Τη Διεύθυνση Διεθνών Σχέσεων (ΔΔΣ). 

η. Τη Διεύθυνση Αντισταθμιστικών Ωφελημάτων 
(ΔΑΩ). 

θ. Τη Διεύθυνση Προσωπικού και Διοικητικής Μερίμνης 
(ΔΠΔΜ). 

ι. Τη Γραμματεία. 

2. Στην ΓΔΕ τοποθετείται Επιθεωρητής που υπάγεται 
στο Γ ενικό Διευθυντή. 

3. Κάθε διεύθυνση αποτελείται από τμήματα και κάθε 
τμήμα από γραφεία. Η γενική διάρθρωση της ΓΔΕ φαίνε¬ 
ται στο συνημμένο οργανόγραμμα. 

Άρθρο 3 

Σύνθεση Προσωπικού - Απαιτούμενα Προσόντα - 
Μεταφορά θέσεων 

1. Η ΓΔΕ στελεχώνεται από στρατιωτικό και πολιτικό 
προσωπικό και από τους τρεις Κλάδους των Ενόπλων Δυ¬ 
νάμεων, καθώς και των Κοινών Σωμάτων, με προσόντα 
που ανταποκρίνσνται στη φύση του έργου και τη λειτουρ¬ 
γικότητα κάθε Διεύθυνσης. 

2. Η τοποθέτηση του πολιτικού και στρατιωτικού προ¬ 
σωπικού της ΓΔΕ γίνεται κατά τις πάγιες κείμενες διατά¬ 
ξεις. Στη ΓΔΕ μπορεί να αποσπάται προσωπικό άλλων 
υπουργείων, οργανισμών και νομικών προσώπων του ευ¬ 
ρύτερου δημοσίου τομέα ειδικής επιστημονικής κατάρτι¬ 
σης και ανάλογης εμπειρίας. 

3.0 Γενικός Διευθυντής, ο Αναπληρωτής Γ ενικός Διευ¬ 
θυντής και ο Επιθεωρητής της ΓΔΕ επιλέγονται από τον 
ΥΕΘΑ. Ο Γενικός Διευθυντής, εάν είναι μόνιμος πολιτικός 
υπάλληλος πρέπει να έχει τα προσόντα του ανωτέρω βαθ¬ 
μού, εάν είναι κρατικός λειτουργός πρέπει να έχει ανά¬ 
λογη προς το αντικείμενο εμπειρία και εάν είναι στρατιωτι¬ 
κός πρέπει να είναι ανώτατος αξιωματικός εν ενεργεία ή 
εν αποστρατεία. Ο Αναπληρωτής Γ ενικός Διευθυντής και 
ο Επιθεωρητής της ΓΔΕ πρέπει να έχουν τα προσόντα του 
βαθμού του αναπληρωτή γενικού διευθυντή όταν πρόκει¬ 
ται για πολιτικούς υπαλλήλους, ή ανάλογη προς το αντικεί¬ 
μενο εμπειρία όταν πρόκειται για κρατικούς λειτουργούς, 
ή να είναι αξιωματικοί εν ενεργεία ή αποστρατεία. 

4. Ως Διευθυντής των Διευθύνσεων της ΓΔΕ τοποθε- 
τούνται αξιωματικοί εν ενεργεία ή εν αποστρατεία ανακα¬ 
λούμενοι στην ενέργεια ή μόνιμοι πολιτικοί υπάλληλοι οι 
οποίοι απαιτείται να έχουν εξειδικευμένες γνώσεις στα 
αντικείμενα αρμοδιότητας της Διευθϋνσεως που προΐστα- 
νται. 

5. Το προσωπικό στη ΓΔΕ, πλην Γραμματείας, απαιτεί¬ 
ται να έχει τα ακόλουθα προσόντα. 

α. Στρατιωτικό Προσωπικό 

(1) Οι τοποθετημένοι στη ΓΔΕ Αξιωματικοί, αναλόγως 
προς το βαθμό τους, πρέπει να είναι απόφοιτοι Ανωτάτου 
Στρατιωτικού Εκπαιδευτικού Ιδρύματος και κατά προτί¬ 
μηση απόφοιτοι της Σχολής Εθνικής Αμυνας ή της Ανωτά- 
της Σχολής Πολέμου του Κλάδου τους ή ισότιμης Σχολής 
της αλλοδαπής. 

(2) Να γνωρίζουν σε ικανοποιητικό βαθμό μία από τις 
γλώσσες της Ευρωπαϊκής Ένωσης. 

(3) Να έχουν διετή (2) Επιτελική προϋπηρεσία στο 
ΓΕΕΘΑ ή στα Γενικά Επιτελεία (ΓΕ) των Κλάδων τους, ή 
στην ΥΠΟΒΙ. 

(4) Επίσης προτιμώνται οι κάτοχοι πτυχίου ΑΕΙ, ημεδα- 
.πής ή ισότιμου της αλλοδαπής ή Ανωτάτου Στρατιωτικού 
Εκπαιδευτικού Ιδρύματος. 

β. Πολιτικό Προσωπικό 

Πενταετή (5) προϋπηρεσία σε αντίστοιχη υπηρεσία του 
Υπουργείου Άμυνας ή πενταετή προϋπηρεσία σε νομικό 
πρόσωπο δημοσίου ή ιδιωτικού δικαίου ή στον ιδιωτικό το¬ 
μέα, σχετική με το αντικείμενο της θέσης στην οποία θα 
τοποθετηθούν, ή σπουδές στο αντικείμενο της Διεύθυν¬ 
σης που πρόκειται να τοποθετηθούν. 

6. Για τη στελέχωση της ΓΔΕ καταργούνται από την 
Υπηρεσία Πολεμικής Βιομηχανίας (ΥΠΟΒΙ) και τα Γενικά 
Επιτελεία (ΓΕ) θέσεις και συνιστώνται οι παρακάτω νέες 
στη ΓΔΕ: 


α. Στρατιωτικό Προσωπικό 


(1) Ανώτατοι 

: 10 

(2) Συνταγματάρχες 

: 18 

(3) Αντιουντανματάρχες 

: 35 

(4) Ταγματάρχες 

: 16 

(5) Κατώτεροι 
β. Πολιτικό Προσωπικό 

: 10 

(1) Από ΥΠΟΒΙ, οι οποίες έχουν συσταθεΐ με το ΠΔ 405/ 
17.11.86 (ΦΕΚ 190/28.11.86, τ. Α): 


(α) Σαράντα εννέα (49) θέσεις Κλάδου ΠΕ Μηχανικών 
(ειδικότητας Μηχανολόγων Μηχανικών, Ναυπηγών Μηχα¬ 
νολόγων, Μεταλλείων και Μεταλλουργών και άλλων συνα¬ 
φών ειδικοτήτων ή εξειδικεύσεων). 

(β) Τρεις (3) θέσεις Κλάδου ΠΕ θετικών Επιστημών (ει¬ 
δικότητας Φυσικών, Χημικών και άλλων συναφών ειδικο¬ 
τήτων ή εξειδικεύσεων). 

(γ) Δύο (2) θέσεις Κλάδου ΠΕ Πληροφορικής (ειδικότη¬ 
τας επιστήμης των υπολογιστών). 

(δ) Οκτώ (8) θέσεις Κλάδου ΠΕ Διοικητικός - Οικονομι¬ 
κός. 

(ε) Τρεις (3) θέσεις Κλάδου ΠΕ Μεταφραστών - Διερ¬ 
μηνέων (ειδικότητας μιας ξένης γλώσσας, αγγλικής ή γαλ¬ 
λικής ή γερμανικής). 

(στ) Δεκαπέντε (15) θέσεις Κλάδου ΤΕ Τεχνολογικών 
Εφαρμογών (ειδικότητας Ηλεκτρονικής και Μηχανολο- 
γΙας). 

(ζ) Τέσσερις (4) θέσεις ΤΕ Διοικητικός - Λογιστικός. 

(η) Μία (1) θέση Κλάδου ΤΕ Υγείας και Πρόνοιας. 


(θ) Οκτώ (8) θέσεις Κλάδου ΔΕ Τεχνικός (ειδικότητας 
των τομέων ή τμημάτων Μηχανολογικού, Ηλεκτρολογικού 
και Ηλεκτρονικού, Χημικού και Μεταλλουργικού, καθώς 
και Χειριστών Ανυψωτικών Μηχανημάτων). 

(ι) Τρεις (3) θέσεις Κλάδου ΔΕ Διοικητικός - Λογιστικός, 
(ια) Επτά (7) θέσεις Κλάδου ΔΕ Δακτυλογράφων - Στε¬ 
νογράφων (ειδικότητας Δακτυλογράφων Ελληνικής και 
Ξενόγλωσσων Δακτυλογράφων). 

(ιβ) Έξι (6) θέσεις Κλάδου ΥΕ Εργατών. 

(ιγ) Τέσσερις (4) θέσεις Κλάδου ΥΕ Φυλάκων Νυχτοφυ¬ 
λάκων. 

(ιδ) Δύο (2) θέσεις Κλάδου ΥΕ Προσωπικού Καθαριότη¬ 
τας. 

(2) Από ΥΠΟΒΙ, ΣΕΙΔ: 

(α) Μία (1) θέση Ναυπηγών. 

(β) Μία (1) θέση Μηχανολόγων. 

(γ) Μία (1) θέση Μηχανολόγων Μηχανικών. 

(δ) Δύο (2) θέσεις Οικονομολόγων. 

(ε) Μία (1) θέση Διοικητικός Λογιστικός. 

(στ) Μία (1) θέση Τεχνικός (Πυροτεχνουργών). 

(ζ) Μία (1) θέση Τεχνικών Οργάνων Πτήσεων. 

(η) Μία (1) θέση Δακτυλογράφων. 

(θ) Μία (1) θέση Χημικών. 

3) Από ΓΕ: 

(α) Εννέα (9) θέσεις Κλάδου ΠΕ Μηχανικών. 

(β) Μία (1) θέση Κλάδου ΠΕ θετικών Επιστημών. 

(γ) Δέκα (10) θέσεις Κλάδου ΠΕ Πληροφορικής. 

(δ) Επτά (7) θέσεις Κλάδου ΠΕ Διοικητικός - Οικονομι¬ 
κός. 

(ε) Δύο (2) θέσεις Κλάδου ΠΕ Επιχειρησιακών Ερευνη¬ 
τών. 

(στ) Δύο (2) θέσεις Κλάδου ΤΕ Τεχνολογικών Εφαρμο¬ 
γών. 

(ζ) Τέσσερις (4) θέσεις Κλάδου ΤΕ Πληροφορικής. 

(η) Είκοσι οκτώ (28) θέσεις Κλάδου ΔΕ Διοικητικός - 
Λογιστικός. 

(θ) Οκτώ (8) θέσεις Κλάδου ΔΕ Δακτυλογράφων - Στε¬ 
νογράφων. 

(ι) Πέντε (5) θέσεις Κλάδου ΔΕ Μεταφραστών - Διερμη¬ 
νέων. 

(ια) Δύο (2) θέσεις Κλάδου ΔΕ Προσωπικού Η/Υ. 

(ιβ) Μία (1) θέση Κλάδου ΥΕ Επιμελητών. 

(ιγ) Μία (1) θέση ΣΕΙΔ Χημικών Μηχανικών. 

Αρθρο 4 

Γενικός Διευθυντής 

1.0 Γ ενικός Διευθυντής της ΓΔΕ είναι αρμόδιος για όλα 
τα θέματα αρμοδιότητας της ΓΔΕ, όπως αυτά αναφέρο- 
νται στο άρθρο 1 παρ. 1 του παρόντος και είναι ο σύμβου¬ 
λος του Υπουργού Εθνικής Άμυνας στα θέματα της αρμο- 
διότητάς του. 

2. Ο Γενικός Διευθυντής διευθύνει και συντονίζει τις 
δραστηριότητες των διευθύνσεων και τμημάτων, σύμ¬ 
φωνα με τα καθοριζόμενα στο παρόν προεδρικό διάταγμα 
και εκπροσωπεί τη χώρα στο εξωτερικό ως Διευθυντής 
Εθνικών Εξοπλισμών. 

Αρθρο 5 

Αναπληρωτής Γενικός Διευθυντής 

Ο Αναπληρωτής Γενικός Διευθυντής (Αν.ΓΔ): 
α. Είναι ο άμεσος βοηθός και σύμβουλος του Γενικού 

Διευθυντή στην εκτέλεση των καθηκόντων του. 

β. Μετέχει στη διαδικασία λήψης των αποφάσεων της 
ΓΔΕ ως ενδιάμεσο κλιμάκιο μεταξύ Γενικού Διευθυντή και 
των Διευθύνσεων και τμημάτων της ΓΔΕ. 

γ. Συντονίζει και ελέγχει τις δραστηριότητες της Μονά¬ 
δας Υποστήριξης. 

δ. Αναπληρώνει το Γενικό Διευθυντή σε περίπτωση 
απουσίας ή κωλύματός του. 

'Αρθρο 6 
Επιθεωρητής 

1. Ο Επιθεωρητής επιβλέπει την τήρηση των νόμων 
κατά την έκδοση των πράξεων της ΓΔΕ και εισηγείται σχε¬ 
τικά στον Υπουργό. 

2. Επιθεωρεί, σύμφωνα με τις οδηγίες του Γενικού 
Διευθυντή, όλες τις διευθύνσεις, τα τμήματα, καθώς και 
όλες τις υπηρεσιακές μονάδες της ΓΔΕ. 

Άρθρο 7 

Διεύθυνση Προγραμμάτων Εξοπλισμών (ΔΠΕ) 

1. Η ΔΠΕ, με βάση τα εγκεκριμένα εξοπλιστικά προ¬ 
γράμματα του κυρίου υλικού, τις επιχειρησιακές απαιτή¬ 
σεις και τις λεπτομερείς προδιαγραφές επιδόσεων και 
λοιπών απαιτήσεων που συντόσσονται από τα Γενικά Επι¬ 
τελεία, εισηγείται στο Γενικό Διευθυντή τον τρόπο υλο¬ 
ποίησης των εξοπλιστικών προγραμμάτων. Συντάσσει τις 
σχετικές διακηρύξεις και προκηρύσσει τους διαγωνι¬ 
σμούς. Μετά την αξιολόγηση των προσφορών στην οποία 
μετέχει και το αρμόδιο Γενικό Επιτελείο, εισηγείται την 
κατακύρωση στον έχοντα την αντίστοιχη αρμοδιότητα, κα¬ 
ταρτίζει τις συμβάσεις και παρακολουθεί την υλοποίησή 
τους. 

2. Η ΔΠΕ περιλαμβάνει πέντε (5) τμήματα: 

α. Το Τμήμα Επιγείων Συστημάτων Εξοπλισμών, το 
οποίο είναι αρμόδιο για τα προγράμματα αναφερόμενα σε 
επίγεια συστήματα ανεξαρτήτως Κλάδου για τον οποίο 
προορίζονται. 

β. Το Τμήμα Ναυτικών Εξοπλισμών, το οποίο είναι αρμό¬ 
διο για τα προγράμματα θαλασσίου κυρίου υλικού ανεξαρ¬ 
τήτως Κλάδου προορισμού των. 

γ. Το Τμήμα Αεροπορικών Συστημάτων Εξοπλισμών, το 
οποίο είναι αρμόδιο για προγράμματα κύριου αεροπορικού 
υλικού όλων των Κλάδων. 

δ. Το Τμήμα ΣΔΕΕΠ το οποίο είναι αρμόδιο για προ¬ 
γράμματα επικοινωνιών και Συστημάτων Διοικήσεως και 
Ελέγχου όλων των Κλάδων. 

ε. Το Τμήμα Αξιολόγησης Διασφάλισης Ποιότητας το 
οποίο αναπτύσσει, οργανώνει και μεριμνά για την λειτουρ¬ 
γία Κέντρων Ελέγχου Ποιότητας αμυντικού υλικού τα 
οποία εξυπηρετούν και ανάγκες των Κλάδων των ΕΔ. Είναι 
επίσης αρμόδιο σε συνεργασία με τα Γενικά Επιτελεία για 
τις επιχειρησιακές δοκιμές συστημάτων ξένης ή εγχώριας 
παραγωγής, προκειμένου να βεβαιωθεί η πλήρωση των 
επιχειρησιακών προδιαγραφών. 

'Αρθρο 8 

Διεύθυνση Αμυντικής Βιομηχανίας (ΔΑΒ) 

1. Η ΔΑΒ θέτει σε εφαρμογή την κυβερνητική πολιτική 
την σχετική με την αμυντική βιομηχανία και παρακολου¬ 
θεί, καταγράφει και μελετά τις δυνατότητες της εγχώριας 


παραγωγής αμυντικού υλικού. 

2. Η ΔΑΒ περιλαμβάνει τρία (3) τμήματα: 
α. Το Τμήμα Εποπτείας - Συντονισμού Κρατικών Βιομη¬ 
χανιών. 

Είναι αρμόδιο για την εποπτεΐα, ανάπτυξη και το συντο¬ 
νισμό των αμυντικών κρατικών βιομηχανιών. 

β. Το Τμήμα Ανάπτυξης Παραγωγής Οπλικών Συστημά¬ 
των. 

Υλοποιεί και παρακολουθεί τα προγράμματα ανάπτυξης 
και παραγωγής οπλικών συστημάτων καθώς και συνανά- 
πτυξης και συμπαραγωγής μεταξύ ελληνικών εταιρειών 
και ελληνικών και ξένων εταιρειών, 
γ. Το Τμήμα Βιομηχανιών του Ιδιωτικού Τομέα. 
Παρακολουθεί τις δυνατότητες των βιομηχανιών αμυ¬ 
ντικού υλικού του ιδιωτικού τομέα χειρίζεται δε τα θέματα 
σχέσεών τους με το ΥΠΕΘΑ. 

Άρθρο 9 

Διεύθυνση Προμηθειών Υπόλοιπου Υλικού (ΔΠΜΥΥ) 

1. Η ΔΠΜΥΥ είναι αρμόδια για τις προμήθειες υπόλοι¬ 
που υλικού των Ενόπλων Δυνάμεων. Συντονίζει τις προμή¬ 
θειες αυτές και αναθέτει την υλοποίηση της προμήθειας 
ομοειδούς υλικού σε ένα Γενικό Επιτελείο. 

2. Η ΔΠΜΥΥ περιλαμβάνει τρία τμήματα: 
α. Το Τμήμα Κοινών Προμηθειών. 

Είναι αρμόδιο για τις προμήθειες ομοειδών υλικών των 
Κλάδων των Ενόπλων Δυνάμεων, τις οποίες αναθέτει για 
εκτέλεση σε ένα από τα Γενικά Επιτελεία. 

β. Το Τμήμα Κωδικοποίησης Τυποποίησης Προδιαγρα¬ 
φών. 

Χειρίζεται θέματα κωδικοποίησης, τυποποίησης και 
προδιαγραφών υπόλοιπου υλικού των Ενόπλων Δυνά¬ 
μεων. 

γ. Το Τμήμα Ελέγχου Τιμών και Ποιότητας. 

Είναι αρμόδιο για τον έλεγχο του κόστους, καθώς και για 
τον έλεγχο και την διασφάλιση της ποιότητας του υπόλοι¬ 
που υλικού. 

'Αρθρο }0 

Διεύθυνση Τεχνολογικής Έρευνας και Ανάπτυξης 
(ΔΤΕΑ) 

1. Η ΔΤΕΑ, είναι αρμόδια για θέματα τεχνολογικής 
έρευνας και ανάπτυξης που αφορούν το ΥΠΕΘΑ. 

2. Η ΔΤΕΑ περιλαμβάνει τρία (3) τμήματα: 

α. Το Τμήμα Ερευνητικών Κέντρων, το οποίο συντονίζει 
τα ερευνητικά κέντρα του ΥΠΕΘΑ. 

β. Το Τμήμα Επιστημονικής και Τεχνολογικής Συνεργα¬ 
σίας, το οποίο συντονίζει την συνεργασία των ερευνητι¬ 
κών κέντρων με αντίστοιχα Ελληνικά και ξένα κέντρα 
έρευνας και εκπαιδευτικά ιδρύματα. 

γ. Το Τμήμα Μηχανογράφησης και Επιχειρησιακής 
Έρευνας, το οποίο επιβλέπει και μεριμνά για την μηχα¬ 
νοργάνωση του ΥΠΕΘΑ και συντονίζει τη συνεργασία για 
την επίλυση μεθοδολογικών προβλημάτων. 

Άρθρο 11 

Διεύθυνση Διεθνών Σχέσεων (ΔΔΣ) 

1. Χειρίζεται θέματα διεθνών σχέσεων και συνεργασιών 
της χώρας στον τομέα των εξοπλισμών και μεριμνά για την 
εφαρμογή της σχετικής πολιτικής του ΥΕΘΑ. 

2. Η ΔΔΣ περιλαμβάνει τρία (3) τμήματα: 

α. Το Τμήμα Διεθνούς Συνεργασίας. 

Χειρίζεται θέματα σχετιζόμενα με συνεργασία στους 
εξοπλισμούς με Διεθνείς Οργανισμούς ή Επιτροπές όπως, 
η Διάσκεψη Διευθυντών Εθνικών Εξοπλισμών (ΟΝΑΟ), 
Ομάδες Εξοπλισμών Στρατού, Ναυτικού, Αεροπορίας του 
ΝΑΤΟ (ΝΝΑΟ, ΝΝΑΟ, ΝΑΙΗΑΟ), Δυτικοευρωπαϊκή Ομάδα 
Εξοπλισμών (\Λ/ΕΑΟ), επιτροπές παρόμοιας φύσης κ.λπ. 

β. Το Τμήμα Συνεργασίας με Τρίτες Χώρες/Εταιρείες. 

Είναι αρμόδιο για την εκτέλεση διαπραγματεύσεων και 
σύναψη συμφωνιών (ΜΟΙΙ, ΑρΓθβητβπΙε κ.λπ.) με ξένες 
κυβερνήσεις ή εταιρείες. Στον κύκλο των δραστηριοτήτων 
του τμήματος αυτού περιλαμβάνεται η απόκτηση τεχνολο¬ 
γίας και τεχνογνωσίας δια μεταφοράς από πηγές του εξω¬ 
τερικού. 

γ. Το Τμήμα Εξαγωγών και Μεταπωλήσεων. 

Είναι αρμόδιο για την προώθηση των εξαγωγών αμυντι¬ 
κού υλικού και για την εκτέλεση των απαιτούμενων για τον 
σκοπό αυτό διαδικασιών (εξασφάλιση άδειας εξαγωγών 
κ.λπ.). Χειρίζεται επίσης θέματα μεταπωλήσεων παλαιού 
ή αποσυρόμενου αμυντικού υλικού και αναλαμβάνει για 
διεκπεραίωση τις σχετικές και απαιτούμενες διαδικασίες. 

Άρθρο 12 

Διεύθυνση Αντισταθμιστικών Ωφελημάτων (ΔΑΩ) 

1. Είναι αρμόδιο όργανο του ΥΠΕΘΑ για την υλοποίηση 
της πολιτικής του Υπουργείου της σχετικής με τα αντι¬ 
σταθμιστικά ωφελήματα, με βασικές επιδιώξεις: 


α. Την υποβοήθηση της αμυντικής βιομηχανίας και την 
ανάπτυξη/ενίσχυση επιχειρηματικών δραστηριοτήτων 
στην Ελλάδα που συμβάλλουν στην αναβάθμιση της τε¬ 
χνολογικής και παραγωγικής υποδομής της χώρας. 

β. Την ενίσχυση των Ενόπλων Δυνάμεων μέσω της πα¬ 
ροχής υλικού και υπηρεσιών. 

γ. Την μείωση του κόστους των αμυντικών υλικών δια 
της εμμέσου επιστροφής μέρους ή συνόλου των σχετικών 
δαπανών. 

2. Η ΔΑΩ περιλαμβάνει τέσσερα τμήματα: 
α. Το Τμήμα Αξιολόγησης ΑΩ. 

Χειρίζεται θέματα που αφορούν ΑΩ από προμήθειες 
των Ενόπλων Δυνάμεων και είναι αρμόδιο για την αξιολό¬ 
γηση προσφορών ΑΩ, τις σχετικές διαπραγματεύσεις και 
την σύνταξη σχεδίων συμβάσεων ΑΩ. 
β. Το Τμήμα Συντονισμού. 

Τηρεί στατιστικά στοιχεία απόδοσης ΑΩ, προτείνει βελ¬ 
τίωση θεσμικών κειμένων, διαταγμάτων κ,λπ. που σχετί¬ 
ζονται με ΑΩ και παρακολουθεί γενικά θέματα των ΑΩ. 
γ. Το Τμήμα Παρακολούθησης Συμβάσεων. 

Είναι υπεύθυνο για την παρακολούθηση της υλοποίη¬ 
σης των συμβάσεων ΑΩ. 
δ. Το Τμήμα Προγραμματισμού. 

Συνεργάζεται με τις άλλες Διευθύνσεις της ΓΔΕ, τα Γε¬ 
νικά Επιτελεία και τη βιομηχανία για τη συγκέντρωση προ¬ 
τάσεων - απαιτήσεων που θα ενταχθούν στα ΑΩ και χειρί¬ 
ζεται θέματα διακρατικών συμφωνιών - συνεργασιών σχε¬ 
τικών με τα ΑΩ. 




ΜΕΡΙΜΝΑΣ 

Αρθρο 13 

Διεύθυνση Προσωπικού και Διοικητικής Μέριμνας 
(ΔΠΔΜ) 

1. Η ΔΠΔΜ χειρίζεται θέματα διοικητικής μέριμνας και 
άλα τα θέματα που αφορούν το στρατιωτικό και πολιτικά 
προσωπικό της ΓΔΕ. 

2. Η ΔΠΔΜ περιλαμβάνει τα τμήματα: 

α. Το Τμήμα Προσωπικού, το οποίο χειρίζεται κάθε φϊι- 
σεως διοικητικό θέμα του στρατιωτικού και πολιτικού προ¬ 
σωπικού της ΓΔέ. 

β. Το Τμήμα Προϋπολογισμού, το οποίο είναι αρμόδιο 
για τον προϋπολογισμό της ΓΔΕ. 

γ. Το Τμήμα Ασφαλείας, το οποίο είναι αρμόδιο και 
υπεύθυνο για θέματα αόφάλείας της ΓΔΕ. 

δ. Το Τμήμα Επικοινωνιών, το οποίο είναι αρμόδιο και 
υπεύθυνο για τα θέματα τηλεπικοινωνιών τής ΓΔΕ. 

ε. Το Νομικό Τμήμα, το οποίο είναι αρμόδιο για τη νο¬ 
μική υποστήριξη της ΓΔΕ. 

Αρθρο 14 

Γραμματεία - Υποστήριξη Γ ΔΕ 
1. Στη ΓΔΕ λεπουργεί Γραμματεία για την γραφέΐστε- 


χνική υποστήριξη των εργασιών της και την διεκπεραίωση 
της αλληλογραφίας της ΓΔΕ σύμφωνα με τους ισχύοντες 
κανονισμούς. 

2. Η Μονάδα Υποστήριξης υπάγεται στον ΑνΓΔ, συ¬ 
γκροτείται δε και λειτουργεί σύμφωνα με τις ιοχύουσες 
διατάξεις. 

Αρθρο 15 
Έναρξη ισχύος 

Η ισχύς του παρόντος διατάγματος αρχίζει ένα μήνα 
μετά από την δημοσίευσή του στην Εφημερίδα της Κυ- 
βερνήσεως. 

Στον Υπουργό Εθνικής 'Αμυνας, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 16 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑ! 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΖ 

0 ΥΠΟΥΡΓΟΙ 
ΕβΜΚΗΤ ΑΜΥΝΑΧ 

ΓΕΡΑΣΙΜΟΣ Δ. ΑΡΖΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.00’ 

ΡΑΧ 

5234312 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

• ΒΙΒΛΙΟΘΗΚΗ: Σολωυούδΐ τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σαλωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16δρχ. 150, από 17 έως24δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ε) » » » Αναπτυξιακών Πράξεων 

στ) » » » Ν.Π.Δ.Δ. 

ζ) » » » ΠΑΡΑΡΤΗΜΑ 

η) » » » Δελτ. Εμπ.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε.&Ε.Π.Ε. 

ια) Γ ια όλα τα Τεύχη εκτός ΤΑΕ-ΕΠΕ 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


20.000 

Δρχ. 

1.000 

40.000 

» 

2.000 

10.000 

» 

500 

40.000 

» 

2.000 

25.000 

» 

1.250 

10.000 

I 

500 

5.000 

» 

250 

10.000 

» 

500 

3.000 

» 

150 

210.000 

» 

10.500 

110.000 

» 

5.500 


ρορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























